تورکیه-نین خاریجی ایشلر ناظیری مولود چاووش اوغلو بو آخشام امریکانین خاریجی ایشلر ناظیری مایک پمپئو ایله گؤروشه‌جک.
امریکادا سفرده اولان تورکیه-‌نین خاریجی ایشلر ناظیری مولود چاووش اوغلو نیویورک شهریندکی گؤروش‌لرین‌دن سونرا واشینگتن-ا گئدیر.
چاووش اوغلو امریکالی همکاری مایک پمپئو ایله گؤروشه‌جک.
گؤروشده جمال خاشقچی جینایتی، سوریه-نین منبیچ بؤلگه‌سی‌نین ترور تشکیلاتی ی.پ.گ/پ.کا.کا بیرلیک‌لرین‌دن آزاد اولونماسی، فتح الله چی ترور تشکیلاتی‌نین (فتو) باشچی‌سی‌نین اعاده سی مسئله‌لری‌نین موذاکیره‌سی گؤزلنیلیر.
گؤروشده دیگر بولگه سل و اولوسلار آراسی مسئله‌لر اطرافیندا دا فیکیر موبادیله‌سی آپاریلا‌جاق.
قئید ائدک کی، تورکیه‌-نین خاریجی ایشلر ناظیری نیویورک-‌داکی گؤروش‌لرینده آخشام بیرلشمیش میللت‌لر تشکیلاتی‌نین باش کاتیبی آنتونیو گوترش ایله بیر آرایا گلیب. گؤروشده خاشقچی جینایتی ایله یاناشی، یمن، سوریه، قیبریس-داکی پروسه موذاکیره اولونوب.
